ການໂຈມຕີ ດ້ວຍຣະເບີດສະລະຊີບ ໃນພາກໃຕ້ຣັດເຊັຽ ເຮັດໃຫ້ ມີຜູ້ເສັຽຊີວິດ 12 ຄົນ.
ຂ່າວສຳຄັນອື່ນໆ: ມີຜູ້ເສັຽຊີວິດ ຢ່າງນ້ອຍ 13 ຄົນ ໃນເຫດຣະເບີດ ຢູ່ພາກໃຕ້ ອັຟການິສຖານ; ອົງການ ສະຫະປະຊາຊາດກ່າວວ່າ ອັຟການິສຖານ ເປັນຜູ້ຜລິດກັນຊ
ເຈົ້າໜ້າທີ່ຣັດເຊັຽກ່າວວ່າ ການໂຈມຕີ ດ້ວຍຣະເບີດສະລະຊີບ 2 ຄັ້ງທີ່ສາທາຣະນະຣັດ DAGESTAN ໃນເຂດພາກໃຕ້ຂອງຣັດເຊັຽເຮັດ ໃຫ້ມີຜູ້ເສັຽຊີວິດຢ່າງນ້ອຍ 12 ຄົນ ແລະໄດ້ຮັບ ບາດເຈັບ ອີກ 18 ຄົນ ສອງມື້ ຫລັງຈາກໄດ້ມີ ການໂຈມຕີຮ້າຍແຮງທີ່ກຸງມົສກູ ການໂຈມຕີໃນ ມື້ນີ້ ມີຂຶ້ນທີ່ເມືອງKIZLYAR ໃນບໍຣິເວນຊາຍ ແດນ DAGESTAN ໃກ້ໆກັບ CHECHNYA ຣັຖມຸນຕຣີກະຊວງພາຍໃນDAGESTAN ກ່າວ ວ່າ ຜູ້ໂຈມຕີສະລະຊີບຄົນທຳອິດໄດ້ບີບຄະນວນ ຣະເບີດໃຫ້ແຕກຂຶ້ນຢູ່ໃນຣົດ ເວລາຜູ້ກ່ຽວ ຖືກ ຕຳຣວດຈະລາຈອນ ສັ່ງໃຫ້ຢຸດ ແລະຜູ້ໂຈມຕີສະລະຊີບຄົນທີ 2 ໄດ້ປອມໂຕເປັນຕຳຣວດ ຣັຖມຸນຕຣີ ກະຊວງພາຍໃນ ເວົ້າຕື່ມວ່າມີຕຳຣວດ 9 ຄົນຮວມຢູ່ໃນຈຳນວນ ພວກທີ່ເສັຽ ຊີວິດ ການໂຈມຕີ ດ້ວຍຣະເບີດສະລະຊີບ 2 ຄັ້ງ ໃນມື້ວັນຈັນຜ່ານມາ ເຮັດໃຫ້ມີຜູ້ເສັຽຊີ ວິດ 39 ຄົນທີ່ສະຖານີຣົດໄຟໃຕ້ດິນ ໃນກຸງມົສກູ ນາຍົກຣັຖມຸນຕຣີຣັດເຊັຽ ທ່ານ VLADIMIRPUTIN ກ່າວວ່າ ກຸ່ມກໍ່ການຮ້າຍ ຈຸດຽວກັນ ອາດເປັນຜູ້ ຢູ່ເບື້ອງຫລັງທັງ ການໂຈມຕີ ທີ່ກຸງມົສກູ ແລະການໂຈມຕີ ທີ່ DAGESTAN ເຈົ້າໜ້າທີ່ ອັຟການິສຖານ ກ່າວວ່າມີຜູ້ເສັຽຊີວິດ ຢ່າງນ້ອຍ 13 ຄົນໃນ ເຫດການ ວາງລະເບີດ ຢູ່ໃນພາກໃຕ້ອັຟກາ ນິສຖານ ເຈົ້າໜ້າທີ່ເວົ້າວ່າການໂຈມຕີດັ່ງກ່າວ ມີຂຶ້ນໃນວັນພຸດມື້ນີ້ທີ່ເມືອງ NAHR-E-SAR RAJ ໃກ້ໆເມືອງ LASKHKAR GAH ເມືອງ ເອກຂອງແຂວງ HELMAND ອົງການ NA- TO ກ່າວວ່າ ເຮືອບິນເຮຣີຄອບເຕີ້ຂອງຕົນໄດ້ ລຳລຽງຄົນເຈັບ ຢ່າງນ້ອຍ40 ຄົນໄປຍັງໂຮງ ໝໍ ເຈົ້າໜ້າທີ່ອັຟການິສຖານກ່າວວ່າ ເຫດຣະ ເບີດເກີດຂຶ້ນໃນຂະນະທີ່ຜູ້ຄົນ ໄປເຕົ້າໂຮມກັນ ເພື່ອຮັບເອົາເມັດພັນ ຊຶ່ງເປັນພາກສ່ວນ ນຶ່ງຂອງໂຄງການ ທີ່ແນໃສ່ ເພື່ອຊຸກຍູ້ ບໍ່ໃຫ້ພວກ ຊາວໄຮ່ຊາວສວນປູກຝິ່ນ ໂຄສົກ ຂອງຣັຖບານ ແຂວງ HELMAND ກ່າວວ່າ ເຫດຣະເບີດ ທີ່ເກີດຂຶ້ນໃນຕອນເຊົ້າມື້ນີ້ ແມ່ນເປັນການໂຈມຕີສະລະຊີບ ແຕ່ກະຊວງພາຍໃນອັຟການິສຖານເວົ້າວ່າ ເປັນຣະເບີດ ທີ່ຫ້າງໃສ່ຣົດຖີບ ກຳລັງ ພາຍໃຕ້ການນຳພາ ຂອງອົງການNATO ແລະອັຟການິສຖານ ໄດ້ກວດລ້າງ ພວກກະບົດ ທາລີບານ ອອກໄປຈາກເຂດ ເມືອງMARJAH ໃນແຂວງ HELMAND ນັບແຕ່ເດືອນກຸມພາປີນີ້ເປັນຕົ້ນມາ ແລະກຳລັງກຽມພ້ອມເພື່ອຈະບຸກໂຈມ ຕີກວດລ້າງ ຢູ່ແຂວງການດາຣາ ທີ່ຕັ້ງຢູ່ໃກ້ຄຽງ ພາຍໃນໄລຍະສອງສາມເດືອນ ຂ້າງໜ້າ ນີ້ ອົງການ ສະຫະປະຊາຊາດ ກ່າວວ່າ ອັຟການິສຖານຊຶ່ງເປັນປະເທດ ທີ່ຜລິດຝິ່ນຫລາຍທີ່ສຸດໃນ ໂລກນັ້ນ ປັດຈຸບັນ ຍັງເປັນປະເທດ ທີ່ຜລິດ ກັນຊາ ຫຼາຍທີ່ສຸດໃນໂລກນຳອີກ ໃນລາຍ ງານທີ່ພິມເຜີຍແຜ່ໃນວັນພຸດມື້ນີ້ ອົງການຕໍ່ ຕ້ານຢາເສບຕິດ ແລະອາຊຍາກັມ ຂອງສະ ຫະປະຊາຊາດຫຼືUNODC ກ່າວວ່າ ເຄິ່ງ ນຶ່ງຂອງຈຳນວນທັງໝົດ 34 ແຂວງໃນອັຟ ການິສຖານແມ່ນພາກັນປູກກັນຊາຊຶ່ງໃຊ້ທຶນ ໜ້ອຍກວ່າ ການປູກຝິ່ນ ເຖິງ 3 ເທົ່າ ອົງ ການUNODC ເວົ້າວ່າ ມີການປູກກັນຊາ ໃສ່ພື້ນທີ່ ໃນລະຫວ່າງ 10 ພັນ ຫາ 24ພັນ ເຮັກຕາ ຢູ່ໃນອັຟການິສຖານ ໃນແຕ່ລະປີ ຊຶ່ງສ່ວນໃຫຍ່ແລ້ວ ແມ່ນປູກກັນຢູ່ໃນເຂດພາກ ໃຕ້ຂອງປະເທດ ລາຍງານເວົ້າວ່າ ຄືກັນກັບຝິ່ນ ການປູກກັນຊາການຜລິດ ແລະການລັກ ລອບຂົນສົ່ງ ແມ່ນມີການເກັບພາສີ ໂດຍພວກທີ່ຄ ວບຄຸມພື້ນທີ່ຊຶ່ງເປັນການອຳນວຍ ແຫລ່ງລາຍໄດ້ເພີ້ມຕື່ມ ໃຫ້ພວກກະບົດ ທີ່ຄວບຄຸມພື້ນທີ່ສ່ວນໃຫຍ່ ໃນເຂດພາກໃຕ້ນັ້ນ ໂຄສົກຄົນນຶ່ງຂອງປະທານາ ທິບໍດີເກົາຫຼີໃຕ້ ທ່ານ LEE MYUNG BAK ກ່າວວ່າ ມີຄວາມເປັນໄປໄດ້ສູງທີ່ທ່ານກິມຈິງ ອິລຜູ້ນຳຂອງເກົາຫລີເໜືອຈະເດີນທາງໄປຢ້ຽມ ຢາມປະເທດຈີນໃນໄວໆນີ້ ໂຄສົກ KIM EUN HYE ໄດ້ປະກາດຂ່າວນີ້ໃຫ້ຊາບ ຢູ່ກອງປະຊຸມ ຖແລງຂ່າວທີ່ກຸງໂຊລ ໃນວັນພຸດມື້ນີ້ແຕ່ບໍ່ຍອມ ໃຫ້ລາຍລະອຽດ ກ່ອນໜ້ານັ້ນໃນຕອນເຊົ້າວັນ ພຸດມື້ນີ້ເຈົ້າໜ້າທີ່ອະວຸໂສທ່ານນຶ່ງ ຂອງເກົາຫຼີ ໃຕ້ກໍໄດ້ກ່າວຕໍ່ ອົງການຂ່າວຢອນຮັບ ຂອງ ທາງການເກົາຫລີໃຕ້ວ່າ ທ່ານໄດ້ຮັບລາຍງານ ຂ່າວກອງວ່າ ມີການເຄື່ອນໄຫວ ແບບຜິດປົກກະຕິທີ່ເມືອງ DANDONGຫົວເມືອງໃກ້ໆ ຊາຍແດນຈີນແລະທີ່ນະຄອນຫລວງປັກກິ່ງ ຈີນເປັນພັນທະມິດທີ່ສຳຄັນສຸດຂອງເກົາຫລີ ເໜືອ ປັກກິ່ງ ເປັນເຈົ້າພາບຈັດການເຈຣະຈາ 6 ຝ່າຍທີ່ແນ ໃສ່ເພື່ອຊັກຊວນໃຫ້ພຽງຢາງ ທັບມ້າງໂຄງການ ສ້າງອາວຸດນິວເຄລັຽຂອງຕົນ ສ່ວນປະເທດ ອື່ນໆ ທີ່ເຂົ້າຮ່ວມ ການເຈ ຣະຈາ 6 ຝ່າຍ ແມ່ນຮວມທັງເກົາຫລີເໜືອແລະເກົາຫລີໃຕ້ ຣັດເຊັຽ ຍີ່ປຸ່ນແລະສະຫະຣັດ ສະຫະຣັດ ໄດ້ສະແດງ ຄວາມສນັບສນຸນຕໍ່ການເຈຣະຈາຫາຣື ເພື່ອ ຊອກຫາຊ່ອງທາງ ແກ້ໄຂຄວາມວຸ້ນວາຍທາງ ດ້ານການເມືອງໃນໄທແລະຮຽກຮ້ອງໃຫ້ພວກ ປະທ້ວງ ໃນປະເທດດັ່ງກ່າວ ຫລີກລ້ຽງຕໍ່ການ ໃຊ້ຄວາມຮຸນແຮງ ທ່ານ MARK TONER ໂຄສົກ ກະຊວງການຕ່າງປະເທດ ສະຫະຣັດ ກ່າວໃນວັນອັງຄານວານນີ້ວ່າ ສະຫະຣັດຮູ້ສຶກ ມີກຳລັງໃຈ ນຳການເຈຣະຈາ ເມື່ອໄວໆມານີ້ລະຫວ່າງ ຣັຖບານ ແລະພວກຜູ້ນຳຝ່າຍຄ້ານ ທ່ານເວົ້າວ່າ ສະຫະຣັດຫວັງວ່າສະຖານະການ ສາມາດແກ້ໄຂໄດ້ ໂດຍຜ່ານສະຖາບັນຕ່າງໆ ທີ່ເປັນປະຊາທິປະໄຕບໍ່ແມ່ນໂດຍ ການໃຊ້ຄວາມຮຸນແຮງ ໃນຕອນເຊົ້າ ຂອງມື້ວານນີ້ ຂະບວນການເສື້ອແດງທີ່ຕໍ່ຕ້ານຣັຖບານ ໃນໄທ ໄດ້ປະຕິເສດ ຕໍ່ຂໍ້ສເນີຂອງນາຍົກຣັຖ ມຸນຕຣີ ອະພິຊິດເວດຊາຊີວະ ທີ່ຢາກໃຫ້ມີ ການເຈຣະຈາ ຫາຣືກັນຕື່ມ ໂດຍເວົ້າວ່າ ການເຈຣະຈາໄດ້ປະສົບກັບຄວາມລົ້ມແຫລວຍ້ອນທ່ານອະພິຊິດ ໄດ້ປະຕິເສດບໍ່ຍອມຮັບ ເອົາກຳນົດເສັ້ນຕາຍ 15 ມື້ ສຳລັບໃຫ້ທ່ານ ຮຽກໃຫ້ມີ ການເລືອກຕັ້ງໃໝ່ນັ້ນ ວຽດນາມ ແລະສະ ຫະຣັດ ໄດ້ລົງນາມໃນຂໍ້ຕົກລົງສະບັບນຶ່ງ ທີ່ຈະ ອະນຸຍາດໃຫ້ ບັນດາບໍຣິສັດຂອງສະຫະຣັດເຂົ້າ ໄປເປີດກິຈການ ເພື່ອພັທນາ ພະລັງງານໄຟຟ້າ ປະຣະມະນູ ທ່ານ MICHAELMICHALAK ເອກອັຄຣັຖທູດສະຫະຣັດ ກ່າວເຖິງຂໍ້ຕົກລົງໃນ ວັນອັງຄານ ວານນີ້ວ່າເປັນໂອກາດ ອັນສຳຄັນ ໃນຄວາມສັມພັນ ລະຫວ່າງປະເທດທັງສອງ ແລະເວົ້າວ່າມັນຍັງເປັນບາດກ້າວ ທີ່ສຳຄັນ ໃນການສ້າງ ຄວາມກ້າວໜ້າ ໃຫ້ແກ່ເປົ້າໝາຍໃນການບໍ່ແຜ່ຜາຍ ອາວຸດນິວເຄລັຽນັ້ນ ໃນເດືອນພະຈິກປີກາຍ ວຽດນາມໄດ້ໃຫ້ການອະນຸມັດຕໍ່ແຜນການທີ່ຈະສ້າງໂຮງໄຟຟ້າ ນິວເຄລັຽ 2 ແຫ່ງທຳອິດຢູ່ທີ່ແຂວງ NINH THUAN ໃນເຂດພາກກາງຕອນໃຕ້ຂອງ ວຽດນາມ ສື່ມວນຊົນລາຍງານວ່າວຽດນາມໄດ້ເຊັນສັນຍາສະບັບນຶ່ງກັບບໍຣິສັດຣັດເຊັຽ ໃຫ້ເປັນຜູ້ສ້າງໂຮງໄຟຟ້ານິວເຄລັຽ ແຫ່ງທຳອິດ ປີນີ້ແມ່ນຂີດໝາຍຄົບຮອບ 15 ປີໃນ ການສ້າງຕັ້ງຄວາມສັມພັນທາງດ້ານການທູດຄືນໃໝ່ ລະຫວ່າງສະຫະຣັດແລະວຽດນາມຫລັງຈາກ ສົງຄາມວຽດນາມ ສິ້ນສຸດລົງ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ